Farg‘onada “Maftun bo‘ldim” musiqali komediyasining premyerasi bo‘lib o‘tdi (foto)

Farg‘ona shahridagi rus musiqali drama teatrida rejissor Abduvohid G‘aniyevning “Maftun bo‘ldim” deb nomlangan musiqali komediyasining premyerasi bo‘lib o‘tdi. Bu haqda “Daryo” muxbiri Azizjon Ermatov xabar berdi.

Film “O‘zbekkino” milliy agentligi bilan hamkorlikda “Dono Productions” kinokompaniyasida suratga olingan. Ishchi nomi “Maftuningman-2” bo‘lgan ushbu filmni suratga olish ishlari 2017-yilning 12-may oyida boshlangan edi.
2016-yilning yoz oylarida “Maftuningman-2” filmiga kasting e’lon qilinib, aktyorlar tanlovi butun mamlakat bo‘ylab, har bir viloyat markazida tashkil etildi. Kastingda jami 2 000 nafar nomzod qatnashdi. Aktyorlik mahorati yuqori baholangan yosh nomzodlar filmda ishtirok etgan. Suratga olish ishlari butun O‘zbekiston bo‘ylab amalga oshirildi.